Press Release 
 
Mihai Lukacsel este noul manager al locației Schaeffler din Timișoara

BRASOV , 2025-04-28. 
· 	Mihai Lukacsel este noul lider al locației Schaeffler din Timișoara și responsabil de coordonarea activițăților de cercetare și dezvoltare pentru divizia E-Mobility a organizației, la nivelul subregiunii România și Europa de Sud-Est 
· 	Cristian Mihaly este noul Head of Research and Development (R&D) pentru subregiunea România și Sud-Estul Europei din cadrul Schaeffler 
 
Brașov | Aprilie 2025 | Începând cu anul 2025, Mihai Lukacsel este noul lider al locației Timișoara din cadrul Schaeffler România. De asemenea, el gestionează activitățile de cercetare și dezvoltare din cadrul diviziei E-Mobility a companiei, pentru subregiunea România și Europa de Sud-Est. De când a preluat aceste două roluri, acum mai bine de 100 de zile, a contribuit deja la susținerea alinierii cu noua perspectivă organizațională globală și la îmbunătățirea proceselor de colaborare. 
 
Ca urmare a fuziunii dintre Schaeffler și Vitesco Technologies, Cristian Mihaly – fostul lider al locației Timișoara și managerul la nivel de țară al Vitesco Technologies România – a preluat noi provocări la nivel subregional, devenind noul Head of R&D pentru România și Europa de Sud-Est. 
 
Mihai Lukacsel are peste 20 de ani de experiență în domeniul automotive, în diverse roluri, cu responsabilități locale și globale. În ultimii patru ani, a coordonat echipa globală dedicată ingineriei mecanice pentru aplicații electronice de putere, oferindu-i experiența necesară pentru a conduce în prezent divizia E-Mobility în România și Europa de Sud-Est (SEE). Fiind unul dintre oamenii care au susținut constant educația și parteneriatele cu universitățile, Universitatea Politehnica Timișoara i-a recunoscut contribuția prin acordarea Premiului de Excelență. 
 
„Cred cu tărie în puterea muncii în echipă și știu că adevărata forță a Schaeffler constă în mințile strălucite și ideile diverse care alcătuiesc această organizație”, a menționat Mihai Lukacsel. 
 
„În mediul rapid schimbător de astăzi, leadership-ul eficient este mai crucial ca niciodată. Colaborând îndeaproape la nivel local și subregional, putem spori impactul nostru și putem continua să evoluăm ca o organizație orientată spre viitor”, a specificat Cristian Mihaly. 
 
Locația Timișoara din cadrul Schaeffler România este unul dintre principalele centre de cercetare și dezvoltare. Are aproximativ 1000 de persoane dedicate soluțiilor pentru sisteme de propulsie specifice mașinilor electrice, hibride și cu combustie internă și un laborator de calificare și validare recunoscut cu cea mai înaltă acreditare din industrie. Locația face parte dintre cele patru centre de cercetare și dezvoltare din România, situate în Timișoara, Sibiu, Brașov și Iași, care reunesc peste 2200 de angajați ce realizează produse și soluții pentru cele mai importante companii auto. 
 
Schaeffler România face parte din subregiunea România și Europa de Sud-Est și, ca întreaga organizație globală, este o dovadă a angajamentului neclintit pentru excelență, siguranță și calitate. 
*** 
Schaeffler Group – We pioneer motion: De peste 75 de ani, Grupul Schaeffler este un motor al inovării și dezvoltării de soluții remarcabile în domeniul tehnologiei pentru mobilitate. Cu tehnologii noi, produse și servicii pentru mobilitatea electrică, sisteme de transmisie eficiente din punct de vedere al emisiilor de CO₂, soluții pentru șasiu și energii regenerabile, compania este un partener de încredere pentru a face mobilitatea eficientă, inteligentă și sustenabilă – pe parcursul întregului ciclu de viață. Schaeffler are o gamă cuprinzătoare de produse și servicii din ecosistemul de mobilitate, care se regăsește în cadrul a opt familii de produse: de la soluții de rulmenți și toate tipurile de sisteme de ghidare liniară, până la servicii de reparații și monitorizare. Cu aproximativ 120.000 de angajați și mai mult de 250 de locații în 55 de țări, Schaeffler este una dintre cele mai mari companii de familie din lume și una dintre cele mai inovatoare companii din Germania. 

================================================================
 
Download
 
Download

 
================================================================

 
CONTACT:

Ana Bobancu 
Manager Communications & Branding 
Tel.: +40 268 50-4816 
E-Mail: press.ro@schaeffler.com 
---------------------------------------------------------